Rozsudok Všeobecného súdu z 21. septembra 2022 – Francúzsko/Komisia
(vec T-475/21)1
(„EPZF a EPFRV – Výdavky vylúčené z financovania – Výdavky vynaložené Francúzskom – Dobrovoľná viazaná podpora – Podmienky oprávnenosti – Oprávnené sektory a oblasti výroby – Článok 52 ods. 2 nariadenia (EÚ) č. 1307/2013“)
Jazyk konania: francúzština
Účastníci konania
Žalobkyňa: Francúzska republika (v zastúpení: A. L. Desjonquères, F. Alabrune, T. Stéhelin, G. Bain a J. L. Carré, splnomocnení zástupcovia)
Žalovaná: Európska komisia (v zastúpení: C. Perrin a A. Sauka, splnomocnení zástupcovia)
Predmet veci
Svojou žalobou podanou na základe článku 263 ZFEÚ sa Francúzska republika domáha zrušenia vykonávacieho rozhodnutia Komisie (EÚ) 2021/988 zo 16. júna 2021, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 218, s. 9), a to v rozsahu, v akom z financovania EPZF vylúčilo sumu 45 869 990,19 eura, zodpovedajúcu výdavkom vzniknutým na základe opatrenia dobrovoľnej viazanej podpory na výrobu kŕmnych strukovín, vzťahujúcich sa na rok podania žiadosti 2017
Výrok rozsudku
Žaloba sa zamieta.
Francúzska republika je povinná nahradiť trovy konania.
____________
1 Ú. v. EÚ C 391, 27.9.2021.